נצחיים (סרט)

נצחיים (באנגלית: Eternals) הוא סרט גיבורי-על אמריקאי המתבסס על גזע בדיוני באותו השם המתקיים במארוול קומיקס. הסרט מופק על ידי אולפני מארוול ומופץ על ידי אולפני וולט דיסני, והוא הסרט ה-26 של היקום הקולנועי של מארוול. הסרט נכתב על ידי מתיו ק. וריאן פירפו, ומככבים בו אנסמבל שחקנים, כולל ריצ'רד מאדן, קומאיל נאנג'יאני, לורן רידלוף, בריאן טיירי הנרי, סלמה הייק, ליה מקיו, דון לי, אנג'לינה ג'ולי, בארי קיאוגן, ג'מה צ'אן וקיט הרינגטון. באפריל 2018, המפיק קווין פייגי הודיע כי סרט שיתבסס על גזע "הנצחיים" נמצא בפיתוח, עם דגש על דמויתיהם של איקריס וסרסי. צילומי הסרט החלו בחודש יולי, בלונדון. תחילה הסרט תוכנן לעלות לאקרנים ב-21 בפברואר 2021, אך בספטמבר 2020 דווח כי יציאתו לאקרנים נדחתה לנובמבר 2021. בשנת 5000 לפני הספירה, עשרה נצחיים, גזע חייזרי דמויי אדם מכוכב הלכת אולימפיה, מצוידים בכוחות-על ונשלחים על ידי ארישם השמימי(אנ') אל כדור הארץ, שם מוטל עליהם להילחם ב"סטיות", גזע חייזרי נוסף ויריביהם אשר פלשו אל כוכב הלכת. במשך אלפי השנים שחולפות, הנצחיים מגנים על האנושות מפני הסכנות הנשקפות להם מהסטיות, אך אינם מורשים להתערב בהתפתחות ובשגשוג אוכלוסיית העולם ולחלופין, במלחמות אשר אינן קשורות לסטיות. לאחר שהסטיות האחרונות נהרגו לכאורה בשנת 1500, פורצת מריבה בין חברי הקבוצה, שכן דעותיהם חלוקות לגבי אחריותם כלפי האנושות, ואת חמש מאות השנים הבאות הם מבלים בנפרד זה מזה, בהמתנה לארישם שישלח אותם בחזרה לכוכב הבית שלהם. בהווה, לאחר אירועי "סוף המשחק", סרסי וספרייט חיות יחד בלונדון. לאחר שסרסי נפרדה מבן זוגה, איקריס, יותר מחמש מאות שנה קודם לכן, כעת היא מנהלת מערכת יחסים עם דיין ויטמן, לצדו היא עובדת במוזיאון הטבע. כאשר ערב אחד השלישייה מותקפת על ידי קרו, מנהיג הסטיות, איקריס מופיע ומגרש אותו. סרסי, ספרייט ואיקריס מחליטים לאחד מחדש את כל הנצחיים על מנת להיערך לסכנה המחודשת. עם זאת, הקבוצה אינה מורכבת בשלמותה, שכן אייג'ק, מנהיגתם, נבגדת על ידי איקאריס, והוא זורק אותה להיהרג על ידי הסטיות. כמנהיגת הקבוצה לשעבר, אייג'ק העניקה לסרסי את היכולת לתקשר עם ארישם. בשיחתה עם ארישם, האחרונה מגלה שמשימתם לא הייתה להילחם בסטיות, אלא להכין את כדור הארץ ל"ההתהוות". ארישם מסביר לסרסי כי במשך מיליוני שנים שותלים השמימיים את זרעיהם בכוכבי לכת מאוכלסים על מנת שמתוכם ייוולד שמיימי חדש. מכיוון שדרושה אוכלוסייה רבה לשם כך, השמימיים שלחו את הסטיות להשמיד את הטורפים העליונים של הכוכב ובכך להבטיח את התפתחות החיים. עם זאת, הסטיות התפתחו והפכו לטורפים עליוניים בעצמם, וזו הסיבה בגינה נשלחו הנצחיים להילחם בהם. כפי שארישם מסביר, אירועי "סוף המשחק" הובילו לכמות האוכלוסייה הדרושה על מנת ש"ההתהוות" – לידתו של טיאמוט השמימי וחורבנו של כדור הארץ כתוצאה מכך – תוכל להתממש. מכיוון שהנצחיים למדו לאהוב את האנושות במשך אלפי השנים, הם מחליטים שלא לציית לרצונו של ארישם ובמקום זאת למנוע את ה"ההתהוות". דרך חיבור מיוחד שנוצר בין כל הנצחיים על ידי פסטוס, שמאחד את כוחותיהם - דרואיג מתכנן לקבל את הכוח הדרוש כדי להרדים את טיאמוט באמצעות שליטה מוחית. עם זאת, לא כל הנצחיים מרוצים מהתוכנית: בעוד קינגו עוזב את הקבוצה בעקבות חוסר רצונו להתעמת מול ארישם, איקריס מתגלה כחפרפרת. הוא זה שהתבשר על "ההתהוות" על ידי אייג'ק מאות שנים קודם לכן והוא זה שהרג אותה כאשר גם היא התבטאה נגד חורבן כדור הארץ. ספרייט מצטרפת לצדו של איקריס בשל אהבתה החד-צדדית אליו. לאחר שמאקארי מאתרת את מקום "ההתהוות" למרגלותיו של הר געש פעיל, נערך מאבק בין איקריס, ספרייט והנצחיים. במאבק נוכח גם קרו, שמעוניין לנקום בנצחיים ושהרג בעבר את גילגמש. יחד, הקבוצה מכניעה את איקריס, בעוד שדרואיג מכניע את ספרייט ותנה מביסה את קרו. פסטוס מפעיל את הקשר בין הנצחיים, ואליו מצטרף במפתיע גם איקריס לאחר שהוא שוקל מחדש את חייו על פני כדור הארץ ואת מערכת יחסיו עם סרסי. מכיוון שדרואיג חלש מדי מלהתמודד עם טיאמוט, סרסי לוקחת על עצמה את המשימה והופכת את טיאמוט לשיש והורגת אותו. נגוע ברגשות אשמה, איקריס עף לכיוון השמש. סרסי, שעדיין מקושרת לקשר בין הנצחיים, הופכת את ספרייט לאנושית כדי שתוכל להתבגר. הצוות נפרד, כאשר תנה, דרואיג ומאקארי טסים לחלל במטרה למצוא נצחיים אחרים ולשכנע אותם להצטרף אליהם, ואילו סרסי, פסטוס, קינגו וספרייט ממשיכים לחיות על כדור הארץ כביתם. עם זאת, שלושת הראשונים מוזהרים על ידי ארישם שמכיוון שלא צייתו לפקודותיו, הוא ישוב לשפוט אותם. בסצנת אמצע הכתוביות, ארוס, נצחי ואחיו של תאנוס, ועוזרו פיפ, מבקרים את תנה, מאקארי ודרואיג, ומציעים להם את עזרתם. בסצנה נוספת שלאחר הכתוביות, וייטמן פותח תיבה עתיקה שקיבל בירושה מאבותיו, המכילה את להב אבוני האגדי, בזמן שקול מחוץ למסך (בלייד) שואל אותו אם הוא מוכן למשימתו החדשה. ריצ'רד מאדן - איקריס, נצחי עוצמתי. מסוגל לעוף, ולהקרין כוח קוסמית דרך עיניו. ג'מה צ'אן - סרסי(אנ'), נצחית בעלת חיבה לבני האדם, שיכולה לתמרן ולשנות חומר באמצעות מגע פיזי. צ'אן גילמה בעבר את דמותה של מין-ארווה בסרט "קפטן מארוול". קומיל נאנג'יאני - קינגו(אנ'), נצחי בעל גישה לכוח הקוסמי. לורן רידלוף - מאקארי(אנ'), נצחית בעלת מהירות-על, והגיבורה החירשת הראשונה ביקום הקולנועי של מארוול. בריאן טיירי הנרי - פסטוס(אנ'), נצחי גאון וממציא. גיבור-העל הלהט"בי הראשון ביקום הקולנועי של מארוול. סלמה הייק - אייג'ק(אנ'), המנהיגה הרוחנית החכמה של הנצחיים. בעלת יכולות ריפוי עצמי, והייתה לגשר בין הנצחיים ובין השמימיים. ליה מקיו - ספרייט(אנ'), נצחית בעלת מראה של צעירה. מסוגלת ליצור אשליות מציאותיות. דון לי - גילגמש(אנ'), נצחי בעל כוח פיזי גבוה במיוחד. בארי קיוגאן - דרואיג(אנ'), נצחי המסוגל לשלוט במוחם של אחרים. אנג'לינה ג'ולי - תנה, נצחית בעלת כישורי לחימה אדירים. מסוגלת לברוא כלי נשק באמצעות אנרגיה קוסמית. קיט הרינגטון - דיין ויטמן, לוחם אנושי בעל חרב מיסטית. בן זוגה של סרסי. הארי סטיילס - ארוס (אנ'), אחיו של תאנוס, אל האהבה והתשוקה. מופיע בסצנה לאחר הכתוביות. מהרשלה עלי נותן את קולו כבלייד בסצנת סוף כתוביות. באפריל 2018, נשיא אולפני מארוול, קווין פייגי, הצהיר כי האולפנים שוקדים על פיתוח סרט שיתבסס על "הנצחיים", גזע בדיוני שנוצר על ידי המאייר ג'ק קירבי, עבור השלב הרביעי שלהם ביקום הקולנועי של מארוול. אולפני מארוול נפגשו עם מספר תסריטאים, מתוך רצון תסריטי להתמקד בדמותה של סרסי. לאחר חודש, אולפני מארוול שכרו את מתיו ק. וריאן פירפו לכתוב את התסריט, שכלל סיפור אהבה בין דמויותיהם סרסי ואיקריס. ביוני, פייגי הצהיר שאולפני מארוול מעוניינים לחקור את "הנצחיים" מכיוון שהם היוו השראה למיתוסים ואגדות לאורך ההיסטוריה של היקום הקולנועי של מארוול. במהלך סוף אוגוסט, הרשימה של אולפני מארוול עבור במאי מתאים לסרט הצטמצם לכדי רשימה קצרה שכללה את הבמאית קלואי ז'או - שהייתה במקביל גם ברשימת הבמאיות המובילות לבימוי הסרט "האלמנה השחורה" - ניקול קאסל, טראוויס נייט, והזוג כריסטינה גאלגו וסירו גורה. ז'או נבחרה ונשכרה למלאכת בימוי הסרט כעבור חודש, לאחר שאולפני מארוול הזדרזו לשכור אותה לאחר שהתרשמו מהפגישה איתה, וחששו שאולי היא תעבור לפרויקט אחר באולפן גדול. עבור אולפני מארוול, עיבוד "הנצחיים" למסך הגדול נחשב למעבר "המושלם" לשלב הבא של סרטים, יחד עם פרויקטים כמו "קפטן מארוול", והותר לאולפנים ללהק קבוצה מגוונת-אתנית של שחקנים על מנת לגלם נצחיים שונים. בפברואר 2019, חזר פייגי ואמר כי אולפני מארוול מתעניינים ב"נצחיים" בשל "האפוס העצום והמדהים של קירבי המשתרע על פני עשרות אלפי שנים" בקומיקס; מכיוון שהם רצו ליצור יותר סרטי אנסמבל "מההתחלה", כמו "שומרי הגלקסיה", במקום לבנות ביסודיות את האנסמבל הדמויות עד לקרוס-אובר כפי שעשו עם "הנוקמים"; ולהציג "דמויות שרוב העולם מעולם לא שמע עליהן". השחקנית אנג'לינה ג'ולי נכנסה למשא ומתן על הצטרפות לצוות השחקנים בדמותה של תנה במרץ 2019, ואילו השחקנים קומיל נאנג'יאני ודון לי לוהקו לתפקידים לא ידועים. חודש לאחר מכן. באותה התקופה, דווח שעלילת הסרט תכלול לראשונה בהיסטוריית אולפני מארוול גיבור-על להט"בי. במאי, השחקן ריצ'רד מאדן נכנס למשא ומתן על גילום דמותו של איקריס, וחודש שלאחר מכן, סלמה הייק נכנסה למשא ומתן מוקדם על תפקיד לא ידוע. ביולי, מגזין וראייטי דיווח שג'ולי, מאדן ומילי בובי בראון הצטרפו לצוות השחקנים. עם זאת, מאוחר יותר, בראון הכחישה את השתתפותה בסרט. בכנס הקומיק-קון שנערך באותו חודש, השתתפותם של ג'ולי, מאדן, נאנג'יאני, לי והייק בסרט אושר, והוכרז על הצטרפותם של לורן רידלוף, בריאן טיירי הנרי וליה מקיו לצוות השחקנים. בכנס D23 שנערך בידי אולפני וולט דיסני נחשף כי לצוות השחקנים נוספו בריאן קיאוגן, קיט הרינגטון וג'מה צ'אן לתפקידיהם של דרואיג, דיין ויטמן וסרסי, בהתאמה. לפי המגזין אנטרטיינמנט ויקלי צילומי הסרט נערכו בלונדון לאחר שצוות השחקנים ותאריך עליית הסרט לאקרנים הוכרזו רשמית בנובמבר 2020 במהלך כנס הקומיק-קון הבינלאומי. מדיה וקבצים בנושא נצחיים בוויקישיתוף אתר האינטרנט הרשמי של נצחיים (באנגלית) נצחיים, ברשת החברתית אקס (טוויטר) נצחיים, ברשת החברתית אינסטגרם "נצחיים", במסד הנתונים הקולנועיים IMDb (באנגלית) "נצחיים", באתר AllMovie (באנגלית) "נצחיים", באתר Rotten Tomatoes (באנגלית) "נצחיים", באתר Box Office Mojo (באנגלית) "נצחיים", באתר Metacritic (באנגלית) "נצחיים", באתר דיסני+ סרטים (באנגלית) "נצחיים", במסד הנתונים הקולנועיים KinoPoisk (ברוסית) הנצחיים באתר דיסני (בעברית) "SDCC 2019: All of the Marvel Studios News Coming Out of Hall H at San Diego Comic-Con". Marvel. July 21, 2019. Retrieved July 21, 2019. Welk, Brian (April 3, 2020). "'Black Widow' Moves to November as Other MCU Films Shift Back to 2021, 2022". TheWrap. Archived from the original on April 3, 2020. Retrieved April 3, 2020. Kit, Borys (September 21, 2018). "Marvel Studios' 'The Eternals' Finds Its Director With Chloe Zhao". The Hollywood Reporter. Archived from the original on September 21, 2018. Retrieved September 21, 2018. Kit, Borys (April 5, 2019). "Kumail Nanjiani in Talks to Join Angelina Jolie in Marvel's 'The Eternals' (Exclusive)". The Hollywood Reporter. Archivedfrom the original on April 5, 2019. Retrieved April 5,2019. Marvel Confirms Kit Harington for 'Eternals,' Sets 'Black Panther II' Date, Aaron Couch, August 24th 2019 Haaz Sleiman on “Little America” and Kissing Marvel’s First Gay Superhero González, Umberto (April 23, 2018). "Marvel Boss Kevin Feige Confirms 'Eternals' Movie in Development (Exclusive)". TheWrap. Archived from the original on April 23, 2018. Retrieved April 23, 2018. Kit, Borys (May 15, 2018). "Marvel Sets Black List Writers for 'Eternals' Movie (Exclusive)". The Hollywood Reporter. Archivedfrom the original on May 15, 2018. Retrieved May 15, 2018. Hood, Cooper (June 25, 2018). "Exclusive: The Eternals Movie Can Play With MCU History". Screen Rant. Archived from the original on June 26, 2018. Retrieved June 26, 2018. Kroll, Justin (September 21, 2018). "Marvel's 'The Eternals' Taps 'The Rider' Director Chloe Zhao". Variety. Archived from the original on September 22, 2018. Retrieved September 22, 2018. Mancuso, Vinnie (February 25, 2019). "Marvel's 'Eternals' Movie Might Be an Epic Spanning "Tens of Thousands of Years," Says Kevin Feige". Collider. Archived from the original on February 26, 2019. Retrieved April 19, 2019. Galuppo, Mia (March 27, 2019). "Angelina Jolie in Talks to Make Marvel Debut With 'The Eternals' (Exclusive)". The Hollywood Reporter. Archivedfrom the original on March 27, 2019. Retrieved March 27, 2019. González, Umberto (April 17, 2019). "Marvel Studios Taps Ma Dong-seok for 'The Eternals' (Exclusive)". TheWrap. Archived from the original on April 17, 2019. Retrieved April 17, 2019. Sneider, Jeff (April 17, 2019). "Marvel's 'The Eternals' Adds 'Train to Busan' Star Ma Dong-seok". Collider. Archived from the original on April 18, 2019. Retrieved April 19, 2019. Kroll, Justin (May 7, 2019). "Richard Madden in Talks to Star in Marvel's 'Eternals'". Variety. Archived from the original on May 7, 2019. Retrieved May 7, 2019. González, Umberto (June 26, 2019). "Salma Hayek Eyed to Join Marvel Studios' 'The Eternals' (Exclusive)". TheWrap. Archived from the original on June 27, 2019. Retrieved June 26, 2019. Donnelly, Matt (May 7, 2019). "What to Expect From Marvel's Comic-Con Presentation — and Why It's So Pivotal". Variety. Archived from the original on July 10, 2019. Retrieved July 10, 2019. Stolworthy, Jacob (July 14, 2019). "Stranger Things' Millie Bobby Brown shuts down claims she's joining Marvel universe". The Independent. Retrieved July 21,2019. D'Alessandro, Anthony; Ramos, Dino-Ray (July 20, 2019). "'The Eternals' Details Unveiled At Marvel's Comic-Con Panel, Angelina Jolie Surprises Hall H; Pic To Open November 2020". Deadline Hollywood. Archived from the original on July 21, 2019. Retrieved July 20, 2019. See the exclusive first portrait of Angelina Jolie and the cast of 'The Eternals', EW (באנגלית)